คืนความสุข ปู่รอย อนุมัติซอสมะเขือเทศ กลับสู่แคมป์สิงโตคำราม
รอย ฮอดจ์สัน คืนความสุขสู่ทัพสิงโตคำราม ด้วยการอนุญาตให้เหล่านักเตะทีมชาติอังกฤษสามารถใช้ซอสมะเขือเทศในระหว่างเก็บตัวได้อีกครั้ง หลังฟาบิโอ คาเปลโล สั่งแบนอย่างถาวร,สำนักข่าวต่างประเทศรายงานวันที่ 27 มี.ค. รอย ฮอดจ์สัน ผู้จัดการทีมชาติอังกฤษ อนุมัติให้บรรดาแข้งทีมชาติ สามารถใช้ซอสมะเขือเทศอีกครั้งในแคมป์ทีมชาติระหว่างเก็บตัว หลัง ฟาบิโอ คาเปลโล อดีตกุนซือจอมเฮี้ยบสั่งแบน เนื่องจากมองว่าเป็นของไม่มีประโยชน์ทางโภชนาการ,ก่อนหน้านี้ อดีตนายใหญ่ของทีมสิงโตคำรามชาวอิตาเลียน สั่งห้ามพ่อครัวในแคมป์ทีมชาติอังกฤษ ใส่ซอสมะเขีอเทศในอาหารและเป็นเครื่องปรุงเพิ่มรสชาติบนโต๊ะอาหารระหว่างการเก็บตัว ทำให้บรรดานักเตะต่างบ่นเป็นเสียงเดียวกัน แต่ไม่สามารถร้องขอให้เครื่องปรุงดังกล่าวกลับมาใช้ได้,แต่ล่าสุด รอย ฮอดจ์สัน ได้อนุญาตให้สามารถใช้ซอสมะเขือเทศอีกครั้ง เพื่อให้นักเตะได้รับประทานอาหารที่อร่อยมากขึ้น และมีกำลังในการฝึกซ้อมระหว่างเก็บตัว,ด้านฟิล จากีลก้า แข้งจอมเก๋าจากเอฟเวอร์ตัน กล่าวกับสำนักข่าวบีบีซีว่า นักเตะทุกคนรู้สึกผ่อนคลายมากขึ้นหลังจากได้รับอนุญาตให้ใช้ซอสมะเขือเทศอีกครั้ง,ก่อนหน้านี้ คาเปลโล ไม่ต้องการให้มีซอสมะเขือเทศบนโต๊ะอาหาร เพราะมันเป็นส่วนประกอบที่ไม่มีประโยชน์กับร่างกาย มันเป็นกฎระเบียบที่ดูยุ่งยากเกินไปสำหรับทุกคนในแคมป์ทีมชาติ แต่ตอนนี้ ฮอดจ์สัน บอกว่าไม่มีกฎนี้แล้ว ใครอยากใส่มันในอาหารได้มากเท่าที่ต้องการ  จากิลก้า เผย
รอย ฮอดจ์สัน คืนความสุขสู่แคมป์ทีมชาติ ด้วยการอนุญาตให้เหล่านักเตะทีมชาติอังกฤษสามารถใช้ซอสมะเขือเทศในระหว่างเก็บตัวได้อีกครั้ง หลังฟาบิโอ คาเปลโล สั่งแบนอย่างถาวร
ฟิล จากีลกา,ทีมชาติอังกฤษ,ฟาบิโอ คาเปลโล,รอย ฮอดจ์สัน,ทัพสิงโตคำราม,ซอสมะเขือเทศ,ข่าว,ข่าวกีฬา,ไทยรัฐออนไลน์